作者:李文蔚
標題:破苻堅蔣神靈應・尾聲
內容:仿學那漢雲氏斬將三通鼓，蜀諸葛排兵八陣圖。到來日陳旌旗列士卒，統於戈御戰車，將江山社稷扶，定番邦盡剿除。我務要戰退了秦苻堅百萬的這征夫，托賴著濟世寬仁聖明主。(下)(謝安雲)謝玄去了也。相公，你才見麼？這棋中之意，進退之節，老夫雖然不語，謝玄觀棋得計，他已是參透了也。此一去必然成其大功也。(王坦之雲)老丞相，小官與相公圍此一盤棋，小將軍解此棋意，自然有個主意也。(謝安雲)相公不嫌絮煩，聽老夫慢慢的說一遍。(王坦之雲)老丞相，這棋中幽微之趣，可得聞乎？(謝安雲)夫圍棋者，乃運天地之機，造化陰陽之像，此棋堯王所制，以為悅豫之戲。棋盤有四角，按四時春夏秋冬。上有方圓動靜，方者為盤，圓者為子，動者為陽，靜者為陰。棋有一十九路。(王坦之雲)老相公，是那一十九路？(謝安雲)是一天、二地、三才、四時、五行、六律、七星、八方、九州、十干、十一冬、十二支、十三閏、十四相、十五望、十六松、十七生、十八卻、十九朔。外有五盤小棋勢。(王坦之雲)是那五盤小棋勢？(謝安雲)是小巧勢，小妙勢，小角勢，小機勢，小屯勢。棋盤有三百六十路，按一年三百六十日。又有二十四盤大棋勢。(王坦之雲)老丞相，是那二十四盤大棋勢？(謝安雲)是獨飛天鵝勢，大海求魚勢，蛟龍競寶勢，蝴蝶繞園勢，錦鯉化龍勢，雙鶴朝聖勢，黃河九曲勢，華嶽三峰勢，寒灰髮焰勢，枯木重榮勢，綵鳳翻身勢，游魚脫網勢，虎護山峪勢，兩狼鬥虎勢，七熊爭霸勢，六出岐山勢。七擒七縱勢，九敗章邯勢，對面千里勢，兔守三穴勢，野馬跳澗勢，批亢搗虛勢，三戰呂布勢，十面埋伏勢。若論下棋者，一安詳，二佈置，三用機，四捨棄，五溫習，六究理，七自見，八知彼，九從心，十遠意。遠不可太疏，疏則易斷；近不可太促，促則勢微。欲下一子，先觀滿盤，從初至末，著著當先。追殺兮不可太過，妙算兮恭心卻戰，認真兮棄少就多。初間佈置張羅，次後往來規措。攢三聚五死難移，角盤曲四休疑誤。內外相連，週迴四顧。士大夫智量相瞞，小兒曹推棋抹路。有眼殺無入，問君知不知？河臨海岸淺，山勢有高低。各尋智中智，鬥搜機內機。只因一著錯，輸了半盤棋。若論下棋者，氣清意美，生智添機。須觀緊慢，要見遲疾。外靜內動，身定心逸。喜中穩怒，安旦藏危。省語者高，強語者低。自強者敗，本分者宜。贏了的似那天聲之樂，無故生歡；謳歌小令，鼓腹忻然；巧言相戲，冷語相攙；精神抖擻，語話謙謙。輸了的似那無喪之痛，嗟嘆哀憐；速速的膽戰，緊緊的眉攢；雙關裡胡撞，。